Diari Oficial de la Generalitat Valenciana


Sumari del DOGV 6978, del 05-03-2013 (2013/1641)

Notificació de la sentència dictada en el procediment ordinari número 39/2010.
------------------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1641


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 39/2010. [2013/1641]  
Procediment ordinari 000039/2010  
De: Caixa d'Estalvis de València, Castelló i Alacant, Bancaixa.   
Procuradora: Eva María Pesudo Arenós.  
Contra: Savane Osnane.   
Procurador/a: -   
En este procediment ordinari número 39/2010 seguit a instàncies de la Caixa d'Estalvis de València, Castelló i Alacant, Bancaixa, contra Savane Osnane s'ha dictat la sentència que, literalment, diu així:   
  
«Sentència número 000302/2011  
Jutge que la dicta: José Antonio Orea Martínez.  
Lloc: Castelló de la Plana.  
Data: 24 de novembre de 2011.   
Objecte del juí: ordinaris.   
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist estes actuacions de juí ordinari sobre reclamació d'una quantitat, seguides davant d'este Jutjat amb el número 39 de l'any 2010 a instàncies de la Caixa d'Estalvis de València, Castelló i Alacant, Bancaixa, representada per la procuradora Eva María Pesudo Arenós i assistida pel lletrat Óscar Mercé Semper contra Savane Osnane.   
Antecedents de fet   
Primer. El procurador de la part actora en la representació indicada, i per mitjà d'un escrit que, per torn de repartiment, va correspondre a este Jutjat, va presentar una demanda de juí ordinari en la qual, en síntesi, al·legava: per mitjà d'una pòlissa de préstec personal de 15 de novembre de 2007, la demandant va concedir al demandat la quantitat de 6.000 euros que va rebre de conformitat i amb subjecció a les clàusules que consten en la pòlissa. El demandat ha deixat d'abonar les quotes corresponents al pagament d'interessos i amortització de capital des d'abril de 2009, i l'actora ha procedit a tancar el compte en data 30 d'octubre de 2009.   
L'import total del deute ascendix a 3.627,10 euros.  
Adduïa els fonaments de dret que estimava d'aplicació i acabava sol·licitant que es dictara una sentència per la qual es condemnara el demandat al pagament de la quantitat de 3.627,10 euros, més els interessos pactats de demora des del dia 30 d'octubre de 2009 i les costes causades en el procediment.   
Segon. Admesa a tràmit la demanda, es va citar a comparéixer el demandat, el qual no va contestar i se'l va declarar en rebel·lia processal.  
Tercer. Celebrada l'audiència prèvia i per ser l'única prova proposada la documental que consta en les actuacions, es van deixar estes concluses per a sentència.   
Fonaments de dret   
Primer. La relació contractual existent entre les parts s'acredita amb l'aportació del contracte de préstec degudament firmat pel demandat (doc-1), així com el quadre d'amortització (doc-2), sense que la dita documental haja sigut objecte d'impugnació. S'aporta un extracte de les operacions realitzades de càrrec i abonament, amb el certificat del deute al tipus d'interés remuneratori i moratori aplicat d'acord amb el que establixen les clàusules del contracte de préstec i la certificació acreditativa de la coincidència entre el saldo certificat i l'existent en el compte (doc-3); documentació que, com l'anterior, no ha sigut contradita o impugnada. Per això, és procedent estimar la demanda en la seua integritat (articles 1088 i següents, 1254 i següents., 1255, 1750, i concordants del Codi Civil i 311 i concordants Cco).   
Segon. Les costes s'imposarien al demandat per imperatiu de l'article 394.1 de la Llei d'Enjudiciament Civil.  
Vistos els articles legals esmentats i la resta d'aplicació pertinent i general.  
Dispositiva  
Estime la demanda interposada per Caixa d'Estalvis de València, Castelló i Alacant, Bankia, contra Savane Osnane i condemne el demandat que pague a la demandant tres mil sis-cents vint-i-set euros amb deu cèntims (3.627,10 euros), més els interessos pactats de demora des del dia 30 d'octubre de 2009 i les costes del procediment.   
Notifiqueu la present sentència a les parts personades. En contra s'hi pot interposar un recurs d'apel·lació dins del termini de 20 dies des de l'endemà a la notificació, d'acord amb l'article 458 de la Llei d'Enjudiciament Civil, modificació operada per la Llei 37/2011, de 10 d'octubre, de mesures d'agilització processal. Segons que establix la disposició addicional 15a de la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, del Poder Judicial, per a l'admissió a tràmit del recurs serà necessari que la part recurrent haja efectuat el depòsit corresponent en el compte de depòsits i consignacions del Jutjat. Sense eixe requisit no s'admetrà a tràmit.   
  
Porteu l'original al llibre de sentència.   
Esta és la meua sentència, de la qual s'expedirà una testimoniança per a incorporar-la a les actuacions, la qual pronuncie, mane i firme.»  
Publicació. La sentència anterior ha sigut donada, llegida i publicada pel magistrat jutge que l'ha dictada, mentres celebrava audiència pública el mateix dia de la data. En done fe.   
I com que el demandat, Savane Osnane, es troba en parador ignorat, expedisc este edicte a fi que li valga de notificació en forma.  
  
  
Castelló de la Plana, 9 de gener de 2013.- La secretària judicial: Ana Isabel Yagüe Ribes.